รัฐบาลไทย-ข่าวทำเนียบรัฐบาล-วธ.เชิญชวนประชาชนชาวไทยร่วมสุขใจกับ เทศกาลดนตรี Winter Love Songs
วันศุกร์ที่ 25 พฤศจิกายน 2565
วธ.เชิญชวนประชาชนชาวไทยร่วมสุขใจกับ เทศกาลดนตรี Winter Love Songs
วธ.เชิญชวนประชาชนชาวไทยร่วมสุขใจกับ เทศกาลดนตรี Winter Love Songs ดื่มด่ํากับบทเพลงพระราชนิพนธ์ น้อมรําลึกในพระมหากรุณาธิคุณ-เทิดพระเกียรติ “อัครศิลปิน” เนื่องในวันคล้ายวันพระราชสมภพ 5 ธันวาคม 2565
วธ.เชิญชวนประชาชนชาวไทยร่วมสุขใจกับ เทศกาลดนตรีWinter Love Songsดื่มด่ํากับบทเพลงพระราชนิพนธ์ น้อมรําลึกในพระมหากรุณาธิคุณ-เทิดพระเกียรติ“อัครศิลปิน”เนื่องในวันคล้ายวันพระราชสมภพ 5 ธันวาคม 2565 พร้อมเริงลีลาศกับวงดนตรีสุนทราภรณ์ ณ ลานวัฒนธรรมสร้างสุข กระทรวงวัฒนธรรม ระหว่างวันที่ 8 - 9 ธันวาคม ศกนี้
กระทรวงวัฒนธรรม โดยกรมส่งเสริมวัฒนธรรม (สวธ.) ร่วมกับกรมศิลปากร กรุงเทพมหานคร วงเฉลิมราชย์ และมูลนิธิสุนทราภรณ์ฯ จัดการแสดงดนตรีเทิดพระเกียรติสถาบันพระมหากษัตริย์ เทศกาลดนตรีMinistry of Culture Music Festival (MOC MU FES)การแสดง“Winter Love Songs :บทเพลงพระราชนิพนธ์”และการแสดง“ลีลาศสร้างสุขกับสุนทราภรณ์”ชวนประชนชาวไทยร่วมเทิดพระเกียรติและน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สุขใจกับบทเพลงขององค์“อัครศิลปิน”ดื่มด่ํากับเพลงสากลยอดนิยม สนุกสนานร่วมเต้นลีลาศกับการแสดงดนตรีโดยวงสุนทราภรณ์ ระหว่างวันที่ 8 - 9 ธันวาคม 2565 ณ ลานวัฒนธรรมสร้างสุข กระทรวงวัฒนธรรม ร่วมงานฟรีไม่มีค่าใช้จ่าย (25 พ.ย. 65 โถงชั้น 1 วธ.)
นางยุพา ทวีวัฒนะกิจบวร ปลัดกระทรวงกระทรวงวัฒนธรรม (วธ.) ประธานแถลงข่าว กล่าวว่า วธ.โดยกรมส่งเสริมวัฒนธรรม ได้ดําเนินโครงการเทิดพระเกียรติสถาบันพระมหากษัตริย์ เพื่อเป็นการแสดงความจงรักภักดีและรําลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงบําเพ็ญพระราชกรณียกิจนานัปการ โดยการจัดงานเทศกาลดนตรีMinistry of Culture Music Festival (MOC MU FES)การแสดง“Winter Love Songs :บทเพลงพระราชนิพนธ์”และการแสดง“ลีลาศสร้างสุขกับสุนทราภรณ์”ระหว่างวันที่ 8 - 9 ธันวาคม 2565 เพื่อน้อมรําลึกเนื่องในวันคล้ายวันพระราชสมภพ วันที่ 5 ธันวาคม 2565 และเทิดพระเกียรติ“อัครศิลปิน”ในฐานะที่พระองค์ทรงพระอัจฉริยภาพด้านดนตรีสากล ผ่านการแสดงดนตรีด้วยบทเพลงพระราชนิพนธ์ให้ประชาชนชาวไทยได้น้อมรําลึกและแสดงความจงรักภักดีต่อสถาบันพระมหากษัตริย์ที่ได้สร้างคุโณปการต่อประเทศนานับประการ
นางยุพา กล่าวต่อว่า กระทรวงวัฒนธรรม ได้เปิดพื้นที่ลานวัฒนธรรมสร้างสุข โดยให้ทุกจังหวัดบูรณาการกับทุกภาคส่วนในการนํากิจกรรมทางวัฒนธรรมเข้าไปมีส่วนร่วมในทุกโอกาส จึงเกิด“ลานวัฒนธรรมสร้างสุข”เพื่อให้ประชาชนทุกกลุ่ม เข้าถึงกิจกรรมทางวัฒนธรรม อาทิ การจัดกิจกรรมดนตรีในสวน ถนนสายวัฒนธรรม ศิลปะการแสดง หรือเป็นการออกกําลังกายของบุคลากรกระทรวงวัฒนธรรม ณ ลานวัฒนธรรมของแต่ละจังหวัด เป็นพื้นที่ในการสร้างงาน สร้างรายได้ สร้างความสุขทางกายและทางใจ สร้างความสนุกสนาน เพลิดเพลิน ความรัก ความสามัคคีและความสัมพันธ์ที่ดีต่อกัน เช่น ลานวัฒนธรรมสร้างสุข ณ กระทรวงวัฒนธรรม แห่งนี้ ที่ใช้จัดกิจกรรมต่าง ๆ ให้ประชาชนทุกคนได้มีส่วนร่วม
“งานเทศกาลดนตรีMinistry of Culture Music Festival (MOC MU FES)ที่จะจัด ณ ลานวัฒนธรรมสร้างสุข กระทรวงวัฒนธรรม ประกอบด้วย ๒ รายการ โดยรายการแรก เป็นการแสดง“Winter Love Songs :บทเพลงพระราชนิพนธ์”จากวงดนตรีเฉลิมราชย์ วงดุริยางค์สากล กรมศิลปากร วงดุริยางค์กรุงเทพมหานคร ร่วมกันบรรเลงและขับร้องบทเพลงพระราชนิพนธ์ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อาทิ บทเพลง ความฝันอันสูงสุด ในดวงใจนิรันดร์ เป็นต้น สําหรับรายการที่ 2 เป็นการแสดง“ลีลาศสร้างสุขกับสุนทราภรณ์”บรรเลงบทเพลงโดยวงดนตรีสุนทราภรณ์ สนุกสนานเพลิดเพลินไปกับลีลาศและรําวงในจังหวะที่หลากหลาย ซึ่งเปิดให้ประชาชนเข้าร่วมงานได้ฟรีไม่มีค่าใช้จ่าย”ปลัดกระทรวง กล่าว
โดยบรรยากาศในงานแถลงข่าว เริ่มด้วยการแสดงดนตรี“Winter Love Songs :บทเพลงพระราช-นิพนธ์”ดนตรีโดยวงดุริยางค์สากล กรมศิลปากร ในบทเพลงพระราชนิพนธ์“คําหวาน” (บรรเลง) ต่อด้วย“แผ่นดินของเรา”และเพลงลูกกรุงอมตะ“หยาดเพชร”ร้องโดย นายรัฐพงศ์ปิติชาญ จากนั้นเป็นการแสดง“ลีลาศสร้างสุขกับสุนทราภรณ์”โดยวงดนตรีสุนทราภรณ์ เมดเลย์ 3 เพลง ได้แก่“หิมพานต์”ร้องโดย พรศุลี ปิติชาญ“เริงลีลาศ”ร้องโดย โน้ต พรชัย–แจ๊บ–ณฤพล“ตลุงมอญซ่อนผ้า”ร้องโดย แจน - นันทพร–แจ๊บ–ณฤพล เพลิดเพลินกับการโชว์เต้นลีลาศ คู่ (ชาย-หญิง) โดย นายภูราห์เทพ ภู่ระหงษ์ นางพิจิตรา บัวบาล และยังได้รับเกียรติจากผู้แทนวงดนตรีเข้าร่วมแถลงข่าว ได้แก่ นายทรงวุฒิ จรูญเรืองฤทธิ์ นักเปียโนและนักเรียบเรียงเสียงประสานประจําวงดนตรีเฉลิมราชย์ กล่าวถึงรายละเอียดการแสดง“Winter Love Songs :บทเพลงพระราชนิพนธ์”ที่จะใช้แสดง และ นางอติพร เสนะวงศ์ กรรมการและเลขาธิการมูลนิธิสุนทราภรณ์ ในพระราชูปถัมภ์ ได้กล่าวถึงรายละเอียดการแสดง“ลีลาศสร้างสุขกับสุนทราภรณ์”อีกด้วย
ด้าน นายโกวิท ผกามาศ อธิบดีกรมส่งเสริมวัฒนธรรม เปิดเผยว่า ประชาชนที่มาร่วมงานเทศกาลดนตรีที่จะจัดขึ้นในครั้ง จะได้ดื่มด่ํากับบทเพลงพระราชนิพนธ์ ในบรรยากาศWinter Love Songsทั้งบรรเลงและเพลงร้องอย่างเต็มอิ่ม จากพระอัจฉริยภาพของ“อัครศิลปิน”ในหลวงรัชกาลที่ 9 อาทิ ความฝันอันสูงสุด แผ่นดินของเรา ในดวงใจนิรันดร์Oh I sayแก้วตาขวัญใจ ดวงใจกับความรัก ลมหนาว พร้อมด้วยบทเพลงลูกทุ่ง-ลูกกรุงยอดนิยม มากมาย เช่น ยอยศพระลอ มนต์รักลูกทุ่ง กระแซะเข้ามาซิ หยาดเพชร ทั้งยังได้ซาบซึ้งกับบทเพลงสากลที่ยังอยู่ในความทรงจํา เช่นMy way , Greatest love of all , one moment in time , If we hold on togetherเป็นต้น ที่บรรเลงโดยสุดยอดวงดนตรีระดับบิ๊กแบนด์-วงออร์เคสตร้า (ORCHESTRA)คุณภาพของประเทศ คือ วงดุริยางค์สากลกรมศิลปากร วงดุริยางค์ กรุงเทพมหานคร และวงดนตรีเฉลิมราชย์ ปิดท้ายด้วยความสนุกสนานเพลิดเพลินกับลีลาศสร้างสุขกับวงดนตรีสุนทราภรณ์ในแบบจัดเต็มครบทุกจังหวะ ทั้งละติน บอลรูม และจังหวะยอดนิยมอย่างเต็มอิ่ม สําหรับท่านที่สนใจเข้าร่วมกิจกรรมลีลาส แต่ยังไม่มีพื้นฐานการเต้น สามารถสมัครเข้าเรียนเต้นลีลาศ หลักสูตรเร่งรัดภายใน 2 วัน (ฟรี) ในจังหวะบีกิน และ ช่า ช่า ช่า ระหว่างวันที่ 1 - 2 ธันวาคม เวลา 15.00 - 18.00 น. ณ โถงกลาง ชั้น 1 อาคารหอศิลป์แห่งชาติ กระทรวงวัฒนธรรม รับจํานวนจํากัด 100 คู่ สํารองเรียน โทร 0 2247 0028 ต่อ 4104,4119
ทั้งนี้ จึงขอเชิญประชาชนทั่วไปร่วมน้อมรําลึกในพระมหากรุณาธิคุณในงานเทศกาลดนตรีฯ เข้าร่วมกิจกรรมลานวัฒนธรรมสร้างสุข (ฟรีไม่มีค่าใช้จ่าย) และสามารถติดตามข่าวสารวัฒนธรรมต่าง ๆ ได้ทางwww.culture.go.thหรือเฟซบุ๊กกรมส่งเสริมวัฒนธรรม และLine @วัฒนธรรม